Több módosításcsomagban is átírtad egyes erdészeti utak behajtási korlátozását forestry-ről permitre. Az OSM-en a permit kategória azt jelenti, hogy a behajtási engedélyt rutinszerűen bárkinek ki fogják adni különösebb mérlegelés nélkül. Ha viszont az engedélyt csak szűk körnek, szigorú mérlegelés alapján adják meg, akkor megszorítóbb korlátozás a helyes (pl private vagy forestry).

Tudtommal a Börzsönyben egyedül a Kemence - Diósjenő erdészeti út az, amelyre (díjfizetés ellenében) bárki megkaphatja a behajtási engedélyt. Miből gondolod, hogy más burkolatlan utakon is hasonló a helyzet ?
